**Ai grijă iubito!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ai grijă iubito!

Ai grijă iubito, ai grijă mereu

să nu ieșim din umbra divină

că peste noi, s-a așternut Dumnezeu,

să ne fie lumină!

Ai grijă iubito, cu a ta osebire,

ai grijă, ai grijă, îngerul meu,

că peste noi, s-a așternut Dumnezeu,

să ne fie iubire!

Ai grijă iubito, că sub cerul divin

uneori, se mai lasă norul cel greu,

dar peste noi, s-a așternut Dumnezeu,

să ne fie senin!

Ai grijă iubito, că peste noi se aștern

și Dumnezeu și îngerii toți,

să ne fie acolo-ntre sorți,

să ne fie etern!